# Eleccions al Parlament del Regne Unit de 2024

Les eleccions al Parlament del Regne Unit de 2024 van ser anunciades el 22 de maig pel primer ministre, Rishi Sunak per a ser efectuades el 4 de juliol, avançant el final de la legislatura, previst per al 28 de gener de 2025. La convocatòria de les eleccions va ser benvinguda per Keir Starmer, líder de l'oposició i del Partit Laborista, i per Ed Davey, líder dels liberals demòcrates., i en 2024 Nigel Farage va anunciar que tenia la intenció de presentar-se com a diputat i liderar el Reform UK.

## Antecedents

A les eleccions al Parlament del Regne Unit de 2019, els conservadors, liderats per Boris Johnson van guanyar les eleccions amb el 43,4% del vot i un creixement de l'1,2%, aconseguint la major victòria des de la dècada de 1980 enfront dels laboristes, que obtenen en 32,6% caient el 7,9%, els seus pitjors resultats des de 1932 i els liberal demòcrates amb l'11,2% i una pujada del 4,1% i el Partit Nacional Escocès amb el 3.9% i una pujada del 0,9%.
Johnson va dimitir el 7 de juliol del 2022 per l'escàndol polític que va suposar el Partygate, sobre festes i altres reunions del personal del govern i del Partit Conservador celebrades durant la pandèmia de COVID-19 el 2020 i 2021, quan les restriccions de salut pública van prohibir la majoria de les reunions.
El setembre de 2022, Liz Truss va derrotar Sunak en unes eleccions de lideratge per succeir Boris Johnson, que havia dimitit a causa d'una crisi governamental. Truss fou nomenada primer ministre per la reina Isabel II dos dies abans de la seva mort, i quan el govern va anunciar retallades d'impostos i préstecs a gran escala, es va produir una gran inestabilitat financera que va fer revertir la major part de les mesures. Davant les creixents crítiques i la pèrdua de confiança en el seu lideratge, Truss va anunciar la seva dimissió com a líder del Partit Conservador el 20 d'octubre. Rishi Sunak va ser proclamat nou líder del partit el 24 d'octubre de 2022 sense necessitat de passar per la votació dels militants, ja que havia quedat com a únic candidat després de la retirada dels seus oponents, Boris Johnson el dia anterior i Penny Mordaunt en l'últim moment.

## Sistema electoral

Les eleccions generals al Regne Unit s'organitzen mitjançant escrutini uninominal majoritari, i es disputen 650 escons. El Partit Conservador, que va obtenir la majoria a les eleccions generals del 2019 en el seu programa incloia retornar el dret de vot als ciutadans britànics que viuen a l'estranger més de 15 anys per votar i requerir la identificació del votant, que es van incloure a la Llei electoral de 2022.

## Resultats

Els Liberal Demòcrates van obtenir 71 escons, superant el seu màxim històric anterior de les eleccions de 2005.
Eleccions al Parlament del Regne Unit de 2024 :
| Partit | Partit | Vots | % | +/- | Escons | +/- |

## Conseqüències

Rishi Sunak va dimitir com a líder dels conservadors a la vista dels resultats, els pitjors de la història del partit. El 5 de juliol de 2024 Keir Starmer es va convertir en el Primer ministre del Regne Unit després que el seu partit aconseguís la majoria absoluta en les eleccions.

## Referències

* ↑ «Rishi Sunak convoca las elecciones generales en el Reino Unido el 4 de julio» (en castellà). Publico, 22-05-2024. [Consulta: 23 maig 2024].
* ↑ Hooper, Sarah. «Keir says Labour will 'stop the chaos' in speech after General Election date set» (en anglès). Metro, 22-05-2024. [Consulta: 22 maig 2024].
* ↑ Davey, Ed «People are crying out for change» (en anglès). BBC News.
* ↑ Ben Quinn, Pippa Crerar. «Nigel Farage to stand for Reform UK in general election U-turn» (en anglès). The Guardian, 03-06-2024. [Consulta: 3 juny 2024].
* ↑ «UK results: Conservatives win majority» (en anglès). BBC. [Consulta: 13 desembre 2019].
* ↑ «General election 2019: Animated tour in 10 stops» (en anglès). BBC, 13-12-2019. [Consulta: 14 desembre 2019].
* ↑ Fresneda, Carlos. «Boris Johnson dimite como diputado conservador por la investigación del Partygate» (en castellà). El Mundo, 09-06-2023. [Consulta: 30 maig 2024].
* ↑ «La comisión que investiga el 'Partygate' concluye que Boris Johnson mintió deliberadamente al Parlamento» (en castellà). EITB, 05-06-2023. [Consulta: 30 maig 2024].
* ↑ Caroline Lowbridge. «Taking last public photos of the Queen was 'an honour and privilege'» (en anglès). BBC, 12-09-2022. [Consulta: 4 abril 2024].
* ↑ «Liz Truss dimiteix com a primera ministra del Regne Unit». El Temps, 20-10-2022. [Consulta: 4 abril 2024].
* ↑ «Rishi Sunak serà el nou primer ministre del Regne Unit». 324, 24-10-2022.
* ↑ O'Carroll, Lisa. «Britons living abroad regain right to vote in UK elections as 15-year rule ends». The Guardian, 16-01-2024. [Consulta: 25 maig 2024].
* ↑ Walker, Peter. «Lib Dems oust four cabinet ministers as they win record number of seats» (en anglès). The Guardian, 05-07-2024. [Consulta: 10 juliol 2024].
* ↑ Eleni Courea, Peter Walker. «Rishi Sunak resigns as Tory leader as well as PM after election defeat» (en anglès). The Guardian, 05-07-2024. [Consulta: 5 juliol 2024].
* ↑ «UK general election results live: Keir Starmer arrives at Downing Street for first speech as prime minister» (en anglès britànic). BBC, 05-07-2024. [Consulta: 5 juliol 2024].